Chindia Targoviste - Hermannstadt (vineri, ora 18:00 , Digi Sport 1 )

Astra - CFR Cluj (vineri, ora 21:00, Digi Sport 1)

“Am spus că nu mai vorbesc despre fotbal. Vă rog, respectați-mă! Eu am făcut totul, inclusiv să vin cu bani de acasă. Cei care vor prelua clubul sunt oameni foarte serioși, în care eu cred. Am dat mâna cu ei, mai ales că iubesc Rapidul cu adevărat“, a spus Copos, care a precizat că el a preluat acel credit în valoare de 1,9 milioane de euro.

UPDATE 19:52. Nicolae Cristescu a ieșit, la puține minute după George Copos, din Hotelul Crowne Plaza și a confirmat realizarea tranzacției.

“A fost o întâlnire importantă, s-au rezolvat foarte multe din problemele apărute pe parcursul negocierilor. Eu şi asociatul meu ne-am înţeles cu domnul Copos din toate punctele de vedere, în proporţie de sută la sută. Deocamdată nu s-a semnat nimic pentru că sunt foarte multe acte de rezolvat.

Dar vineri sau luni se oficializează totul. Nu cred că vor fi probleme. Dânsul a făcut foarte multe concesii şi cred că pot să spun de luni că sunt noul patron al clubului", a declarat Cristescu, după o întâlnire cu George Copos de aproape trei ore.

“Am crezut, la un moment dat, că George Copos a înregistrat marca la OSIM ca să-mi facă mie rău, dar m-am înșelat. Este un om de caracter. Domnul Taban a fost obligat să facă asta de cei care se ocupă de insolvență, pentru protejarea brandului“, a mai spus Cristescu.

Cel mai probabil viitorul finanțator al giuleștenilor a anunțat și care vor fi primele lucruri pe care le va face la Rapid.

“Miercuri sau joi voi plăti salariile jucătorilor, chiar dacă actele vor fi parafate mai târziu. Îmi asum eu acest risc. Apoi, mă voi ocupa ca baza Pro Rapid ca și Stadionul Rapid să rămână ale echipei“, a spus Cristescu.

Omul de afaceri s-a referit și la lotul de jucători, precum și la staff.

“E clar că nu va fi același lot, dar mulți dintre fotbaliștii din sezonul trecut se vor regăsi și-n cel pentru campionatul viitor. Din staff vor face parte Daniel Pancu, Adrian Iencsi și Nicolae Manea“.

UPDATE 19:33. George Copos a ieșit primul de la negocierile cu Nicolae Cristescu. Magnatul din Giulești n-a oferit prea multe detalii, dar a dat un răspuns, pe fugă, reprezentanților mass-media în momentul în care a fost întrebat dacă s-a rezolvat afacerea.

“Eu zic că da!“, a spus Copos.

UPDATE 17:30: Iată declarația completă a lui Cristescu, legată de înregistrarea la OSIM a numelui Rapid 1923: "FC Rapid 1923 a fost ideea noastră. Acum zece zile ne-am întâlnit la un restaurant şi cu suporterii şi acolo am hotărât să dăm denumirea noului Rapid: FC Rapid 1923. La întâlnirea de vineri (n.r. - cu George Copos), i-am spus că dacă nu ne înţelegem şi nu putem să preluăm această echipă, atunci suntem dispuşi să venim cu altă echipă, care să se numească Rapid 1923 şi pentru care să cumpărăm un loc în Liga a II-a. Bineînţeles că lui nu i-a convenit şi azi am înţeles că deja a înregistrat Rapid 1923 şi alt nume la OSIM. Ideea cu Rapid 1923 nu e a mea, ci a tututror suporterilor. Nu cred că a înregistrat numele pentru ca apoi să ni-l vândă nouă, ci pentru ca noi să nu putem înscrie altă echipă cu această denumire. Chiar nu-mi vine să cred".

Cristescu a subliniat că probabil negocierile de astăzi sunt ultimele şi speră să nu apară "probleme ascunse". "Probabil sunt ultimele negocieri şi dacă ne înţelegem aşa cum am stabilit la întâlnirea de vineri, probabil o să semnăm. Dacă vine cu alte probleme de care nu ştiam până acum, probleme ascunse - şi chiar am aflat o serie de chestii care nu ne convin - atunci probabil că nu o să semnăm. Să vedem dacă el acceptă să-şi preia toate datoriile care sunt practic ale lui. Sunt două credite pe care efectiv vrea să ni le bage pe gât, să ne forţeze să le acceptăm, să punem noi ipotecă pe construcţiile şi proprietăţile noastre, dar aşa ceva n-o să accepte nimeni. În plus este un cash colateral de 1,2 milioane de euro pe care vrea să-l punem tot noi, deci aşa ceva nu o să acceptăm niciodată", a adăugat Cristescu.

El a menţionat că are un proiect extraordinar pentru club: "Noi vrem să salvăm istoria Rapidului, suntem rapidişti adevăraţi, chiar avem un proiect extraordinar pentru viitorul acesui club, avem şi o bază sportivă în proprietatea noastră, în apropierea Bucureştiului, unde intenţionăn să creştem jucători sută la sută rapidişti".

Întrebat dacă va prelua şi baza Pro Rapid, Cristescu a răspuns: "Avocaţii noştri au găsit toate actele necesare ca să ştim concret despre ce este vorba. Am înţeles că baza Pro Rapid nu mai e a lui şi a fost luată. Pentru Stadionul Giuleşti am înţeles că s-a reziliat contractul de închiriere cu CS Rapid. Deci, practic ce ne vinde? Ne vinde un brand Rapid la care noi ţinem, într-adevăr".

UPDATE 16:30: Cristescu a comentat și pe marginea ultimelor mărci înregistrate de George Copos la OSIM, printre care se numără și "FC Rapid 1923", denumirea pe care el și suporterii o aleseseră pentru club, după preluarea pachetului de acțiuni:

"Eu m-am întâlnit cu suporterii și am hotărât ca echipa să se numească FC Rapid 1923. Nu pot să înțeleg de ce Copos a înregistrat marca la OSIM". (DETALII AICI)

După discuții și negocieri telefonice, a sosit și momentul unei alte întâlniri față în față între patronul rapidist George Copos și Nicolae Cristescu, cel care dorește să preia clubul giuleștean.

Cei doi oameni de afaceri s-au întâlnit marți, la birourile lui Copos de la Crowne Plaza, hotel pe care îl deține actualul acționar majoritar al echipei de lângă Podul Grand.

"George Copos nu este cel mai dur negociator, ci este cel mai pervers pe care l-am întâlnit", a spus Nicolae Cristescu, înainte de a intra la prima rundă de negocieri față în față cu George Copos.

"Sunt cu avocații alături de mine, îmi doresc să cumpăr Rapidul, am un proiect bine pus la punct. Avem și o bază de pregătire la câțiva kilometri de București. Problema este ca el să își asume creditele. Dacă o va face, ne vom înțelege. Am înțeles că baza Pro Rapid i-a fost luată, iar cu stadionul din Giulești a fost reziliat contractul. Până la urmă - eu ce cumpăr și el ce vinde?", a adăugat principalul doritor al pachetului de acțiuni de la clubul giuleștean.

Etichete:

,

,

,

,

,

,

,

,

,

,